**Besplatne novine** su periodično (dnevno ili sedmično) izdavane, besplatne novine sa redakcijskim sadržajem. Obično se dele na frekventnim mestima (npr. stajalištima javnog prevoza) ali i distribuiraju domaćinstvima ordeđenog područja. Najčešće se finansiraju prodajom oglasa, mada postoje i besplatne novine iz oblasti kulture (finansirane od strane kulturnih i državnih institucija), političke besplatne novine (finansirane od strane političkih partija ili drugih zainteresovanih grupa) i sl.

Besplatne novine u Srbiji
-------------------------

Obično imaju mali broj strana i vesti su kratke i sažete. Iznosi se samo osnovna informacija bez komentara, često sa elementima senzacionalizma i ne sadrže analitičke članke koji su karakteristični za dnevne novine koje se plaćaju. Ciljni konzumenti su izrazito mladi ljudi čije se navike čitanja novina i preuzimanja informacija tek razvijaju. Obzirom na razvoj različitih mogućnosti dobijanja informacija (novine, radio, Tv, Internet, mobilna telefonija...), teško je prognozirati šta će se dešavati u budućnosti, ali postoji uverenja da će uvek postojati ljudi koji će želeti da čitaju novine, koje u odnosu na druge medije imaju svoje prednosti pre svega zbog podrobnijeg i analitičnijeg pristupa tekstovima. 

Vlasnik prvih besplatnih novina u Srbiji je švajcarska medijska kuća Ringier. Prve besplatne novine u Srbiji - novine „24 sata" koje u Beogradu izlaze radnim danom, su dostupne građanstvu od septembra 2006. godine. Izvor finansiranja su, prema navodima vlasnika, reklame, kao dovoljan izvor pokrivanja troškova. Tiraž je 150.000 primeraka.

U Subotici izlaze svake sedmice besplatne novine pod imenom "SU Nedeljnik" u tiražu od 11000 primeraka, na 24 strane. Novine sadrže veliki broj malih oglasa, zatim informacije iz Subotice, Sombora i Bačke Topole, a sadrže i zabavne i opšte informativne strane(horoskop, vicevi, recepti, vremenska prognoza...).

Besplatne novine u svetu
------------------------

**Slovenija** : Prvi besplatni časopis u Sloveniji je *Žurnal*, koji izlazi sedmično a kasnije je došao još *Dobro jutro*, koji je izlazio na dve sedmice a od marta 2007. izlazi sedmično. Tiraži variraju, *Žurnal* ima tiraž od oko 250 hiljada, a *Dobro jutro* oko 350 hiljada.

U septembru 2007. Žurnal je postao dnevni časopis. Izdaje se u posebnim sanducima pored važnijih mesta u gradu i avtobusnih stanica.

**Španija**: U Španiji postoje četiri besplatna dnevna lista: **Ke** (šp. *¡Que!*), **Metro** šp. *Metro*), **20 minuta** šp. *20 minutos*  i **ADN** (šp. *ADN*). Postoje takođe besplatne novine koje se dele na lokalnom nivou. 
Od svih ovih novina, Metro su internacionalne novine, jer se njihovih 57 dnevnih izdanja štampa na 17 jezika i deli se u 81 gradu u 18 zemalja sveta širom Amerike, Evrope i Azije. Ukupni tiraž u svim zemljama zajedno dostiže cifru od 6 miliona dnevno sa oko 15 miliona čitalaca, prema statističkim podacima iz 2005. godine.

Vikipedija u "24 sata"
----------------------

Primećeno je da besplatne novine "24 sata" često koriste članke iz Vikipedije na srpskom jeziku. Sav sadržaj Vikipedije je slobodan (pod uslovima GFD licence) i slobodno korišćenje je dobrodošlo, upravo kao praktična afirmacija principa slobodnog širenja znanja. Međutim, postoji obaveza navođenja izvora, iz prostog razloga što je taj sadržaj i dalje slobodan i ne sme biti ograničen činjenicom da je izmešan sa sadržajem kome se na drugi način štiti autorsko pravo.

*vidi (jedan od primera) Najstarija kuća u Beogradu*

Vanjske veze
------------

24 sata Arhivirano 2013-07-27 na Wayback Machine-u (`sh`)
Dobro jutro (`sl`)
Žurnal (`sl`)
¡Qué! (`es`)
Metro España Arhivirano 2007-10-28 na Wayback Machine-u (`es`)
ADN Arhivirano 2006-12-16 na Wayback Machine-u (`es`)
20 minutos (`es`)
Metro International (`en`)